Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 524/12/7706	Poprad, 11.12.2012
EEČ : 2-57-192-2012

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 355,00 € 
b.	Peňažná suma určená na všeobecne prospešné účely: 220,00 € 
c.	Konkrétny adresát peňažnej sumy určenej na všeobecne prospešné účely: Onkológia - rádioterapia XXXXX, n. f., Mnoheľova 2, XXXXX, IČO: 31969089 
d.	Suma odovzdaná štátu na peňažnú pomoc obetiam trestnej činnosti: 110,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
presne nezisteného dňa v mesiaci február 2012 v čase okolo 07.30 hod. v mestskej časti XXXXX, okr. XXXXX, našiel na ceste pod železničným mostom mobilný telefón zn. XXXXX IMEI: XXXXX, ktorý si zobral so sebou, čiastočne ho používal a následne dal do používania svojmu synovi XXXXX a neskôr manželke XXXXX, čím takto pre majitelku mobilného telefónu XXXXX spôsobil škodu vo výške 355,- €. 

Odôvodnenie: 
       Uznesením povereného príslušníka PZ, XXXXX pod sp. zn. XXXXX zo dňa 20.07.2012 bolo začaté tr. stíhanie a súčasne vznesené obvinenie XXXXX,   nar. XXXXX v XXXXX tr. bytom XXXXX, ul. XXXXX, zam. v XXXXX, pre uvedený skutok  naplňujúci  znaky   prečinu zatajenia veci podľa § 236 ods.1/ Tr. zák. na tom skutkovom základe, ako je to uvedené vo výrokovej časti tohto uznesenia.

     Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1/ Tr. por.

     Obvinený XXXXX  a poškodená XXXXX, XXXXX v XXXXX tr. bytom XXXXX zastúpená matkou XXXXX nar. XXXXX, uzavreli dňa 29.11.2012 dohodu o zmieri, v rámci ktorej obvinený prehlásil, že sa skutku dopustil, svoje konanie oľutoval a poškodenej XXXXX sa za spáchanie skutku ospravedlnil. Poškodená XXXXX  prehlásila, že škoda spôsobená konaním obvineného jej bola v plnom rozsahu uhradená vrátením veci,  iné nároky si voči obvinenému neuplatňuje a s uzatvorením zmieru súhlasí.

     Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú prečinom . 

     Dňa 29.11.2012 obv. XXXXX zložil na účet Okresnej prokuratúry v Poprade sumu 220,- € určenú podľa dohody o zmieri na všeobecne prospešné účely - pomoc obetiam tr. činnosti  v 50% nej výške  a  „Onkológii - rádioterapii XXXXX, n.f so sídlom Mnoheľova 2, 058 01 XXXXX, IČO: 31969089, neinvestičný fond, č. účtu XXXXX vedený vo XXXXX., pobočka XXXXX „ v 50%- nej výške. Táto suma je primeraná závažnosti spáchaného trestného činu a sociálno-ekonomickej situácii obvineného, ktorá bola v priebehu mediačného procesu zisťovaná. Obvinený je ženatý a je otcom troch detí. Jeho mesačný príjem predstavuje sumu ccá XXXXX.

     Obvinený a poškodená  s týmto spôsobom vybavenia veci vyslovili súhlas.

     Vzhľadom na povahu a závažnosť spáchaného činu, na mieru, akou bol prečinom dotknutý verejný záujem, na osobu obvineného ktorý je miesta bydliska  hodnotený kladne, súdne trestaný ani priestupkovom riešený doposiaľ nebol,  spáchanie skutku priznal, škodu spôsobenú svojím konaním uhradil,  svoje konanie v plnom rozsahu oľutoval, ako aj vzhľadom na  osobné a majetkové pomery obvineného, som dospel k záveru, že takýto spôsob rozhodnutia je dostačujúci.

     Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka